stanford-oval/wikipedia huggingface dataset:
Digitaalinen väkivalta
Digitaalisen väkivallan seuraukset > Psyykkiset seuraukset

Digitaalisen väkivallan seuraukset ovat samankaltaisia kuin muun väkivallan. Psyykkisiä seurauksia on esimerkiksi ahdistus, pelko ja pitkittynyt tai kroonistunut stressi. Digitaalisen väkivallan kokemus voi aiheuttaa väkivallan kokijalle traumaperäisen stressihäiriön PTSD:n. Digitaalista väkivaltaa kokeneen jatkuva pelon tunne voidaan tulkita virheellisesti vainoharhaisuudeksi. Pahimmillaan digitaalisen väkivallan kohteeksi joutuminen saattaa kasvattaa väkivallan kokijan itsemurhariskiä.
Digitaalisen väkivallan seuraukset > Sosiaaliset seuraukset

Digitaalisella väkivallalla on myös sosiaalisia seurauksia. Teknologia laajentaa häirinnän, vihapuheen ja väkivallan mahdollisuuksia. Väkivallan tekijä voi teknologian, kuten tietokoneen, kännykän, sähköpostin ja sosiaalisen median käyttöä kontrolloimalla eristää väkivallan kokijan muista ihmisistä ja valvoa, kenen kanssa hän on tekemisissä. Tällainen teknologian mahdollistava läpitunkeva valvonta tarkoittaa esimerkiksi puheluiden, tekstiviestien, sähköpostien ja yksityisviestien tarkkailua.
Digitaalinen väkivalta, teknologian käytön kieltäminen ja kontrollointi ja vainoaminen voivat vaikuttaa väkivallan kokijan ihmissuhteisiin. Digitaalisen väkivallan tekijä voi käyttää teknologiaa myös eristääkseen väkivallan kokijan muista ihmisistä esimerkiksi tarkkailemalla viestejä ja päättämällä, kenen kanssa väkivallan kokija saa olla tekemisissä. Lisäksi väkivallan tekijä voi esiintyä toisena henkilönä, jolloin hän syyllistyy identiteettivarkauteen. Väkivallan tekijä voi murtautua toisen henkilön tileille tai tarkkailla esimerkiksi pankkitiliä tai terveystietoja kirjautumalla toisen tietoihin. Väkivallan tekijä voi pyrkiä häpäisemään väkivallan kokijaa, mikä saattaa vaikuttaa hänen maineeseen. Tällaisissa tapauksissa digitaalisella väkivallalla voi olla vaikutuksia myös väkivallan kokijan työelämään ja se voi aiheuttaa myös tulojen menetystä.
Digitaalisen väkivallan seuraukset > Yhteiskunnalliset seuraukset

Digitaalisella väkivallalla on myös yhteiskunnallisia seurauksia: digitaalinen väkivalta, pelko verkkovihan tai häirinnän kohteeksi joutumisesta murentaa demokratiaa. Tämän seurauksena voidaan jättää esimerkiksi asettumatta ehdolle vaaleissa. Digitaalinen väkivalta, verkkoviha ja häirintä kohdistuu usein julkista työtä tekeviin naisiin, rodullistettuihin tai sukupuoli- ja seksuaalivähemmistöihin kuuluviin toimittajiin ja poliitikkoihin. Digitaalinen väkivalta voi ilmetä verkkovihana ja maalittamisena.
Digitaalisen väkivallan seuraukset > Digitaalisen väkivallan yhteys muihin väkivallan muotoihin

Digitaalista väkivaltaa kokeneet voivat pelätä myös fyysisen turvallisuutensa puolesta, koska pahimmillaan digitaalinen väkivalta voi muuttua myös fyysiseksi väkivallaksi tai sen uhaksi. Tämä ei kuitenkaan tarkoita sitä, etteikö digitaalinen väkivalta olisi yhtä vakavaa kuin kasvokkain tapahtunut väkivalta. Digitaalista väkivaltaa kokeneet saattavat pelätä sosiaalista ja julkista nöyryytystä, jos väkivallan tekijä on uhkaillut tai kiristänyt esimerkiksi intiimien kuvien levittämisellä.
Digitaalista väkivaltaa kokeneen kohtaaminen

Läheisillä on tärkeä rooli digitaalista väkivaltaa kokeneen kohtaamisessa: he voivat auttaa väkivallan kokijaa ymmärtämään, että väkivallan tekijän toiminta on väärin ja ettei kokija ole syyllinen väkivaltaiseen käytökseen. Netissä tai teknologian välityksellä tapahtunutta väkivaltaa ei kuitenkaan aina pidetä yhtä vakavina kuin kasvokkain tapahtuneita rikoksia, ja liian usein vastuu digitaalisesta väkivallasta yritetään sysätä kokijan harteille.
Digitaalisen väkivallan kokemukseen liittyy usein häpeää, salailua ja itsensä syyllistä, joten avun hakemista pohditaan usein pitkään. Etenkin jos ensimmäiseen kohtaamiseen auttavan tahon tai viranomaisten kanssa liittyy vähättelyä, epäilyä tai syyllistämistä, sillä voi olla vakavat seuraukset väkivallan kokijalle. Väkivallan kokijat ovat kokeneet, että kuuntelu, keskustelu ja kysymysten esittäminen ovat hyödyllisiä auttamisen tapoja. Sen sijaan sosiaalisen median tai älypuhelimen käytön lopettaminen ei ole hyvä tai riittävä neuvo eikä tarjoa aidosti apua digitaalista väkivaltaa kokeneelle.
Digitaalista väkivaltaa kokeneen kohtaaminen > Muistilista digitaalista väkivaltaa kokeneen kohtaamiseen

Myös teknologiaan liittyvässä väkivallassa vastuu on vain ja ainoastaan väkivallan tekijällä.
Teknologia ei ole ongelma, vaan sen väärinkäyttö. Väkivallan kokijalla on oikeus teknologiaan. Älä kehota kokijaa lopettamaan netin tai sosiaalisen median käyttöä, ellei se ole välttämätöntä. Auta digitaalisen väkivallan kokijaa parantamaan turvallisuuttaan. Teknologian käytön lopettaminen ei lopeta väkivaltaa.
Usko väkivallan kokijaa, ja ota hänen huolensa todesta. Monet asiat kuulostavat uskomattomilta, kun teknologiaa käytetään väkivallan välineenä. Uskominen on avainasemassa myös väkivallasta toipumisen kannalta.
Yritä olla pelottelematta väkivallan kokijaa yhtään enempää kuin on pakko.
Arvioi tilanne huolellisesti ja mieti turvallisuutta lisääviä toimenpiteitä yhdessä väkivallan kokijan kanssa. Voi olla viisasta esimerkiksi jatkaa hakkeroidun laitteen tai tilin käyttöä, mutta käyttää rinnalla turvallista laitetta. Fyysisen väkivallan riski saattaa kasvaa, jos tiedonsaanti yhtäkkiä loppuu.
Älä anna väkivallan kokijalle sellaisia ohjeita, joita hänellä ei ole mahdollisuutta noudattaa. Älä esimerkiksi kehota väkivallan kokijaa ostamaan uusia laitteita, jos rahaa niihin ei ole tai kiellä käyttämästä tietokonetta, jos se työn puolesta on välttämätöntä.
Pohdi sitä, miten omat netin tai teknologian käyttötavat vaikuttavat väkivallan kokijan turvallisuuteen.
Pyydä asiantuntija-apua, jos oma osaaminen ei riitä. Esimerkiksi lapsiin kohdistuvia seksuaalirikoksia tutkivilla ammattilaisilla on usein teknologiaan liittyvää erityisosaamista.
Muista, ettei aina ole kyse teknologiasta. Digitaalisen väkivallan lisäksi käytössä voi olla myös perinteisiä väkivallan menetelmiä.
Auttavia tahoja

Naisten Linja ja Turv@verkko-palvelut
Digitaalinen väkivalta parisuhteessa ja sen jälkeen -opas (Arkistoitu – Internet Archive)
Parisuhdeväkivalta: Nettiturvakoti
Entisen kumppanin vainotessa: Tukikeskus Varjo / Apua eron jälkeisen väkivaltaisen vainon kohteena eläville ihmisille.
Nollalinjan auttava puhelin lähisuhdeväkivaltaa kokeneille ihmisille
MIELI Suomen mielenterveys ry:n (Arkistoitu – Internet Archive) Kriisipuhelin
Oikeudellista apua somessa kohdattuihin ongelmiin: Someturva
Rikosuhripäivystys
Naisasialiitto Unionin juristipäivystys naisille
Seksuaalisuutta loukkaava väkivalta: Raiskauskriisikeskus Tukinainen, nettitukinainen.fi sekä SERI-tukikeskus / hus.fi, SERI-tukikeskukset (Arkistoitu – Internet Archive)
Maahanmuuttajataustaiset naiset: Kriisikeskus Monika
Nubia

Nykyinen Egypti ja Sudan. Nubia sijaitsee nykyisten Assuanin (Aswan) ja Khartumin (Khartoum) kaupunkien välissä
Nubia on Ylä-Egyptin eteläpuolella sijaitseva alue. Nubia ulottuu pohjois–eteläsuunnassa Niilin ensimmäisestä kataraktista Assuanin kaupungin kohdalla Sudanin pääkaupunkiin Khartumiin ja itä–länsisuunnassa Punaiseltamereltä Libyan aavikkoon. Nubia jaetaan Ylä-Nubiaan ja Ala-Nubiaan, joiden raja on Niilin ensimmäisen ja toisen kataraktin välissä.
Nubiassa sijaitsi kuningaskuntia jo hyvin varhain. Alue oli usein egyptiläisten vallan alla, mutta 700-luvulla eaa. Nubia perusti Egyptiin sadaksi vuodeksi nubialaisdynastian.
Nimet

Nimi ”Nubia” otettiin käyttöön vasta roomalaisten aikana. Nimen alkuperä on epävarma. Jotkut yhdistävät sen muinaisegyptiläiseen sanaan nwb, ’kulta’. Joidenkin mukaan nimi tulee nimestä Noubades, jota kreikkalaiset käyttivät Pohjois-Nubiaan muuttaneista ihmisistä. Muinaiset egyptiläiset kutsuivat Ylä-Nubiaa Kušiksi ja kreikkalaiset Etiopiaksi. Ala-Nubiaa kutsuttiin Wawatiksi.
Aiheesta muualla

Kuvia tai muita tiedostoja aiheesta Nubia Wikimedia Commonsissa
Nubialaisia pyramideja Meroëssa
Pennitön ja suruton

| Pennitön ja suruton> Fun and Fancy Free |
| --- | --- |
 Suomalaisen DVD-julkaisun kansikuva.
Ohjaaja:  William Morgan Jack Kinney Bill Roberts Hamilton Luske
Käsikirjoittaja:  Homer Brightman Harry Reeves Ted Sears
Perustuu:  Sinclair Lewisin tarinaan (episodi ”Bongo”)
Tuottaja:  Walt Disney
Säveltäjä:  Eliot Daniel Paul J. Smith Oliver Wallace
Kuvaaja:  Charles P. Boyle
Leikkaaja:  Jack Bachom
Pääosat:  Edgar Bergen Dinah Shore Walt Disney (ääni) Clarence Nash (ääni) Pinto Colvig (ääni)
Valmistustiedot
Valmistusmaa:  Yhdysvallat
Tuotantoyhtiö:  Walt Disney Productions
Levittäjä:  RKO Pictures Disney+
Ensi-ilta:   27. syyskuuta 1947  19. joulukuuta 1952
Kesto:  73 min
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Pennitön ja suruton (engl. Fun and Fancy Free) on vuonna 1947 ensi-iltansa saanut Disneyn animaatioelokuva.
Elokuvassa on kaksi osaa. Ensimmäinen osa on nimeltään ”Bongo”, ja se perustuu Sinclair Lewisin tarinaan. Elokuvan toinen osa ”Mikki ja pavunvarsi” pohjautuu Jaakko ja pavunvarsi -satuun. Siinä Aku Ankka, Hessu Hopo ja Mikki Hiiri joutuvat nälissään myymään lehmänsä ja saavat tilalle kolme taikapapua, joista kasvaa yön aikana pavunvarsi.
Elokuvan jälkimmäistä puolta on levitetty myös erikseen. Irralisena versiona Mikki ja pavunvarsi -pätkästä on kaksi versiota, joista toisessa kertojana toimii Taavi Ankka. Elokuvan blu-ray-versio julkaistiin vuonna 2014.
Koko elokuva dubattiin suomeksi vuonna 2004 DVD-julkaisua varten.
Näyttelijät > Alkuperäiset ääninäyttelijät

Cliff Edwards – Samu Sirkka
Dinah Shore – Kertoja (Bongo)
Walt Disney – Mikki Hiiri
Clarence Nash – Aku Ankka
Pinto Colvig – Hessu Hopo
Billy Gilbert – Vili Jättiläinen
Anita Gordon – Harppu
The King's Men – Varikset
Näyttelijät > Live-action -näyttelijät

Edgar Bergen – Omana itsenään
Luana Patten – Omana itsenään
Näyttelijät > Suomenkieliset äänet

Seppo Mäki - Samu Sirkka
Ulla Renko - Kertoja (Bongo)
Veikko Honkanen - Edgar Bergen
Thelma Romu - Luana Patten
Antti Pääkkönen - Mikki Hiiri
Jukka Rasila - Aku Ankka
Petri Liski - Hessu Hopo
Rauno Ahonen - Vili Jättiläinen
Päivi Ristimäki - Harppu
Suomenkielinen ohjaus: Annamari Metsävainio (dialogi), Ulla Renko (laulut).
Suomenkielinen käännös: Annamari Metsävainio (dialogi), Ulla Renko (laulut).
Aiheesta muualla

Pennitön ja suruton Internet Movie Databasessa (englanniksi)
Claes Charpentier

Claes Charpentier
Claes Gustaf Robert Charpentier (ven. Николай Робертович Шарпантье, Nikolai Robertovitš Šarpantje; 4. marraskuuta 1858 Viipurin maalaiskunta – 18. joulukuuta 1918 Helsinki) oli Venäjän keisarikunnan armeijassa palvellut suomalainen kenraaliluutnantti. Hänet valittiin joulukuussa 1917 itsenäistyneen Suomen sotilaskomitean puheenjohtajaksi, mutta tammikuussa 1918 hän jätti paikan kenraali C. G. E. Mannerheimille, josta tuli siten sisällissodan valkoisten joukkojen ylipäällikkö Charpentierin sijasta.
Perhe ja nuoruus

Charpentierin isä oli ruotsalainen insinöörieversti Robert August Adam Charpentier, joka erosi vuonna 1845 Ruotsin armeijasta ja asettui Suomeen Tie- ja vesirakennuslaitoksen palvelukseen. Charpentierin äiti Hildegard Sofia Granfelt oli Lempäälästä. Charpentier kävi ruotsinkielistä lyseota Porvoossa ja jatkoi oppikouluopintojaan Pietarissa. Varsovassa syntynyt, Suomen Matkatoimistossa uransa tehnyt toimitusjohtaja Robert Charpentier oli Claes Charpentierin ja tämän puolison Anna Porzedowskin poika.
Charpentier oli taitava pianisti ja kilparatsastaja.
Ura Venäjän armeijassa

Charpentier suoritti Nikolain ratsuväkiopiston vuosina 1876–1879 ja palveli sen jälkeen yli 20 vuotta Henkikaartin Grodnon husaarirykmentissä Varsovassa. Aloitettuaan kornettina hän yleni luutnantiksi 1882, aliratsumestariksi 1884, ratsumestariksi 1888 ja everstiksi 1896, jolloin hänestä tuli rykmentin komentajan apulainen. Vuosina 1901–1904 Charpentier oli Sumskin rakuunarykmentin komentajana Moskovassa. Saatuaan ylennyksen kenraalimajuriksi hän oli Varsovassa vuosina 1904–1907 entisen rykmenttinsä ja sen jälkeen koko erillisen ratsuväkiprikaatin komentajana. Vuonna 1911 hänet ylennettiin kenraaliluutnantiksi ja lähetettiin Kaukasian ratsuväkidivisioonan komentajaksi Tbilisiin Georgiaan. Vuonna 1914 hän aikoi anoa eroa palatakseen viettämään eläkevuosiaan Suomeen, mutta ensimmäisen maailmansodan syttyminen muutti tilanteen.
Maailmansodan alussa Charpentier komensi Kaukasian ratsuväkidivisioonaa Galitsiassa, mutta Turkin liityttyä sotaan lokakuussa 1914 hänet siirrettiin ratsuväkiarmeijakunnan komentajaksi Kaukasian rintamalle. Hän johti vuonna 1915 yli 700 kilometrin mittaista sotaretkeä Nahitševanista Persian Tabriziin ja sieltä edelleen Turkin Kurdistaniin Vanjärvelle ja Musin laaksoon. Marraskuussa 1915 Charpentierin armeijakunta osallistui kenraali Nikolai Baratovin johtamaan Persian-sotaretkeen, johon kuului Kaspianmeren ylitys ja maihinnousu Bandar-e Anzalissa. Joulukuusta 1915 alkaen Charpentier oli Kaukasian rintaman ylipäällikön, suuriruhtinas Nikolai Nikolajevitšin erikoistehtävissä, mistä hänet siirrettiin reserviin ja Pietarin sotilaspiirin alaisuuteen syyskuussa 1917. Joulukuussa 1917 Charpentier matkusti kotiinsa Helsinkiin. Hän sai virallisesti eron Venäjän armeijasta 25. tammikuuta 1918.
Sotilaskomitean johdossa

Suomeen palannut kenraaliluutnantti Charpentier valittiin joulukuussa 1917 eräiden upseerien kaksi vuotta aiemmin perustaman sotilaskomitean puheenjohtajaksi. Tarkoitus oli, että mahdollisen sodan syttyessä hänestä tulisi Suomen hallituksen joukkojen ylipäällikkö. Häntä pidettiin tehtävään sopivana komentajankokemuksensa sekä suomen kielen taitonsa vuoksi. Suomen senaatti tunnusti 7. tammikuuta 1918 sotilaskomitean viralliseksi elimeksi. Suomeen niin ikään palannut kenraaliluutnantti Mannerheim tuli samoihin aikoihin sotilaskomitean jäseneksi. Hän alkoi pian moittia komitean kollegiaalista päätöksentekoa saamattomaksi ja uhkasi erota sen jäsenyydestä, elleivät asiat muuttuisi. Kun yhteistyö Mannerheimin kanssa ei sujunut, Charpentier pyysi eroa 14. tammikuuta ja ilmoitti seuraavana päivänä senaatin puheenjohtajalle P. E. Svinhufvudille tehtäviensä siirtyneen Mannerheimille. Charpentier ei osallistunut valkoisten sodanjohtoon sisällissodan aikana vaan vietti yksityiselämää kotonaan Helsingissä. Charpentier kuoli sydäninfarktiin joulukuussa 1918.
Aiheesta muualla

Шарпантье, Клаас-Густав-Роберт Робертович. Русская армия в Первой мировой войн. (venäjäksi)
Charpentier, Claes hakuteoksessa Uppslagsverket Finland (2012). (ruotsiksi)
Kokkolan yhteislyseon lukio

Yhteislyseon koulurakennus vuosina 1899–1954.
Kokkolan yhteislyseon lukio oli Kokkolan keskustassa sijainnut yleislukio. Vuonna 1898 toimintansa aloittanut koulu oli Keski-Pohjanmaan maakunnan vanhin suomenkielinen oppikoulu. Lukiossa opiskeli sen viimeisinä toimintavuosina noin 335 oppilasta ja siellä työskenteli 30 opettajaa. Samassa rakennuksessa lukion kanssa toimi lukion aikuislinja sekä perusasteen 7.−9. luokkien opetusta antava Länsipuiston koulu, joka lakkautettiin 2021. Kokkolan yhteislyseon lukion perinteitä vaalii Kokkolan yhteislyseon kilta, johon kuuluu lukion entisiä ylioppilaita ja opettajia.
Vuonna 2014 Kokkolan kaupunki päätti Kokkolan yhteislyseon lukion ja Kiviniityn lukion yhdistämisestä lukuvuoden 2016 alussa. Uusi lukio aloitti toimintansa Länsipuiston koulurakennuksessa syksyllä 2016 nimellä Kokkolan suomalainen lukio.
Aiheesta muualla

Länsipuiston sanomat − Kokkolan yhteislyseo 110 vuotta -verkkojulkaisu (PDF)[vanhentunut linkki]
Kokkolan suomalaisen lukion kotisivut.
Beloved Antichrist

| Beloved Antichrist Therion |
| --- | --- | --- |

Studioalbumin tiedot
 Julkaistu: 9. helmikuuta 2018
 Levy-yhtiö: Nuclear Blast
Listasijoitukset
  6.
Therionin muut julkaisut
| Les Fleurs du Mal 2012 | Beloved Antichrist 2018 | Leviathan 2021 |
Beloved Antichrist on Therionin kuudestoista albumi, joka julkaistiin 9. helmikuuta 2018.
Albumi on saanut inspiraatiota ja perustuu osittain Vladímir Soloviovin teokseen A Short Tale of the Antichrist.
Kappaleet > CD1 (Act I)

Turn From Heaven – 3.06
Where Will You Go? – 2.15
Through Dust, Through Rain – 5.01
Signs Are Here – 4.21
Never Again – 2.20
Bring Her Home – 3.59
The Solid Black Beyond – 3.47
The Crowning Of Splendour – 3.34
Morning Has Broken – 6.39
Garden Of Peace – 3.25
Our Destiny – 2.41
Anthem – 4.18
The Palace Ball – 5.20
Jewels From Afar – 4.22
Hail Caesar! – 5.10
What Is Wrong? – 2.07
Nothing But My Name – 3.02
Kappaleet > CD2 (Act II)

The Arrival Of Apollonius – 5.06
Pledging Loyalty – 2.56
Night Reborn – 3.57
Dagger Of God – 3.32
Temple Of New Jerusalem – 4.01
The Lions Roar – 3.43
Bringing The Gospel – 4.44
Laudate Dominum – 5.00
Remaining Silent – 2.56
Behold Antichrist – 4.40
Cursed By The Fallen – 2.00
Resurrection – 3.41
To Where I Weep – 5.57
Astral Sophia – 5.42
Thy Will Be Done! – 4.37
Kappaleet > CD3 (Act III)

Shoot Them Down! – 3.49
Beneath The Starry Skies – 4.26
Forgive Me – 9.41
The Wasteland Of My Heart – 3.24
Burning The Palace – 8.22
Prelude To War – 0.38
Day Of Wrath – 4.13
Rise To War – 3.47
Time Has Come/Final Battle – 2.56
My Voyage Carries On – 3.52
Striking Darkness – 2.04
Seeds Of Time – 1.38
To Shine Forever – 2.06
Theme Of Antichrist – 3.31
Arvostelut

Imperiumi: 6½/10
Soundi:
Aiheesta muualla

Beloved Antichrist Discogsissa. (englanniksi)
Albumi Beloved Antichrist Encyclopaedia Metallum -sivustolla (englanniksi)
Therion
| --- | --- |
Studioalbumit:   Of Darkness...  Beyond Sanctorum  Symphony Masses: Ho Drakon Ho Megas  Lepaca Kliffoth  Theli  A'arab Zaraq - Lucid Dreaming  Vovin  Crowning of Atlantis  Deggial  Secret of the Runes  Sirius B  Lemuria  Gothic Kabbalah  Sitra Ahra  Les Fleurs du Mal  Beloved Antichrist  Leviathan  Leviathan II  Leviathan III 
Livealbumit:   Live in Midgård  Live Gothic  The Miskolc Experience
Imatran yhteislukio

| Imatran yhteislukio |
| --- | --- |
Sijainti:  Koulukatu 5, 55120   Imatra
Koordinaatit:  61.1857°N, 28.7756°E
Tyyppi:  suomenkielinen lukio
Perustettu:  1908
Rehtori:  Johanna Ovaska
Oppilaita:  441 (2018)
Verkkosivut
Imatran yhteislukio on vuonna 1908 perustettu, Etelä-Karjalan Imatralla toimiva yleissivistävä lukio. Vuonna 2018 lukiossa opiskeli 441 lukiolaista.
Imatran yhteislukion yhteydessä toimivat myös lukion aikuislinja, Imatran ja  Lappeenrannan yhteinen Etelä-Karjalan IB-lukio sekä yksityinen säätiöpohjainen Itä-Suomen suomalais-venäläisen koulun lukio. Lisäksi lukio tarjoaa kaksoistutkinnon lukiokoulutusta samanaikaisesti Saimaan ammattiopisto Sampossa ammattitutkintoa suorittaville.
Imatran yhteislukio on ollut esillä valtakunnallisissa joukkotiedotusvälineissä esimerkiksi käsiteltäessä koululaisten huumekokeiluja, mediakriittisyyden ja sähköisen viestinnän opetuksen tarvetta, koulun sisäilmaa ja väistötilaan siirtymistä sekä lukiolaisten vanhojenpäivän tanssiaisasujen kierrätystä.
Aiheesta muualla

Imatran yhteislukion verkkosivut (imatra.fi)
Erik Blomberg (yritys)

| Erik Blomberg Oy |
| --- | --- |
Perustettu:  1950
Lakkautettu:  1983
Infobox OKVirheellinen NIMI-arvo: 
Erik Blomberg Oy (entiseltä nimeltään Blomberg & Peronkoski Oy) on vuonna 1950 perustettu elokuvaohjelmien valmistamista toimialanaan harjoittava yritys. Yhtiön toiminta lakkasi vuonna 1983.
Yhtiön tuottama pitkä elokuva

| Erik Blomberg Oy:n tuottamat pitkät elokuvat> Vuosi | Erik Blomberg Oy:n tuottamat pitkät elokuvat> Nimi | Erik Blomberg Oy:n tuottamat pitkät elokuvat> Ohjaaja | Erik Blomberg Oy:n tuottamat pitkät elokuvat>  |
| --- | --- | --- | --- |
| 1938 | Varastettu kuolema | Nyrki Tapiovaara |  |
Yhtiön tuottamat lyhytelokuvat

| Erik Blomberg Oy:n tuottamat lyhytelokuvat> Vuosi | Erik Blomberg Oy:n tuottamat lyhytelokuvat> Nimi | Erik Blomberg Oy:n tuottamat lyhytelokuvat> Ohjaaja | Erik Blomberg Oy:n tuottamat lyhytelokuvat>  |
| --- | --- | --- | --- |
|  | Baukunst in Finnland |  |  |
|  | Finland, a Free and Modern Country |  |  |
| 1947 | Porojen parissa | Erik Blomberg, Eino Mäkinen |  |
| 1947 | Suomi, metsien maa |  |  |
| 1950 | Finlandssvensk bygd |  |  |
| 1951 | Friendly Finland | Erik Blomberg |  |
| 1952 | Mikä heiltä puuttui? | Erik Blomberg |  |
| 1967 | Norssi | Erik Blomberg |  |
Aiheesta muualla

Elonet
Harkovan traktoritehdas
Aiheesta muualla

Kuvia tai muita tiedostoja aiheesta Harkovan traktoritehdas Wikimedia Commonsissa
Metalist (stadion)

| Metalist |
| --- | --- |

Rakennuksen tiedot
Sijainti:  Harkova, Ukraina
Koordinaatit:  49°58′51.09″N, 36°15′42.13″E
Rakennustyöt aloitettu:  1925
Avattu:  12. syyskuuta 1926
Remontoitu:  1961–1967   1979–
Laajennettu:  1970–1974
Kenttä:  Luonnonnurmi
Pääurakoitsijat:  Locobuilding plant
Aiemmat nimet:  Tractor   Dzerzhynets 
Käyttäjät
 FK Šah’tar Donetsk Metalist 1925 Harkova 
Katsojakapasiteetti
 38 633 
Kentän mitat
 105 x 68 
Lisää rakennusartikkeleitaArkkitehtuurin teemasivulla
Metalist (ukr. Стадіон Металіст) on monikäyttöinen stadion Harkovassa Koillis-Ukrainassa. Se oli yksi jalkapallon EM-kilpailujen 2012 pelipaikoista ja se on FK Šah’tar Donetskin nykyinen kotistadion.
Historia

Stadionin rakentaminen aloitettiin vuonna 1925 ja se avattiin 16. syyskuuta seuraavana vuonna. Avausottelu oli FK Metalist Harkovan ja FK Dnipro Dnipropetrovskin ottelu, joka päättyi 2–2. Tuolloin stadionin nimi oli Traktor. Vuonna 1949 stadion nimettiin Dzeržinetsiksi ja Metalist-nimen areena sai vuonna 1967. Stadionille tehtiin paljon korjauksia 1960- ja 1970-luvulla, jolloin kapasiteettia nostettiin ja stadionille rakennettiin Neuvostoliiton ensimmäinen salaojitus. Korjausten jälkeen stadion täytti UEFAn vaatimukset. Vuonna 1979 aloitettiin eteläpäädyn korjaus, joka kuitenkin keskeytettiin 20 vuodeksi, mutta saatiin Neuvostoliiton hajottua korjattua.
Stadionia käytti kotikenttänään ukrainalainen FK Metalist Harkova. Seuran mentyä konkurssiin vuonna 2016 stadion oli hetken ilman seuraa, kunnes Shakhtar Donetsk ja Metalist 1925 Harkova siirtyivät sinne vuonna 2017.
Izan Escarabajal

| Izan Escarabajal> Henkilötiedot |
| --- | --- |
Syntynyt: 2004
Kansalaisuus:   Espanja
Kyokushin-ottelija
Aktiivisena:  2021–
Kätisyys:  oikea
Seura(t):  Oyama's Karate Dojo
    
| Mitalit> Maa:   Espanja.Miesten kyokushin.Euroopan Open  | Mitalit> Maa:   Espanja.Miesten kyokushin.Euroopan Open  | Mitalit> Maa:   Espanja.Miesten kyokushin.Euroopan Open  | Maa:   Espanja> Miesten kyokushin. |
| --- | --- | --- | --- |
|  Pronssia | Myślenice 2022 | kata |  |
| Yhdysvaltain mestaruuskilpailut  | Yhdysvaltain mestaruuskilpailut  | Yhdysvaltain mestaruuskilpailut  |  |
|  Kultaa | Los Angeles 2023 | kata |  |
Izan Escarabajal (s. 2004) on espanjalainen karateka. Hän on Kyokushinin EM-mitalisti vuodelta 2022.
Kilpaura

Escarabajal sijoittui katakilpailun 16–17-vuotiaiden sarjassa neljänneksi Puolan EM-kilpailuissa 2021.
Marraskuussa 2022 Escarabajal saavutti aikuisten tasolla EM-pronssia Euroopan Openin katakilpailussa.
Helmikuussa 2023 Escarabajal oli mukana Yhdysvaltain mestaruuskilpailuissa, jossa hän kilpaili yhdistetyssä miesten ja naisten sarjassa. Escarabajal voitti kultaa.
Lokakuussa 2024 hän oli mukana Euroopan Openissa. Escarabajal sijoittui katakilpailussa seitsemänneksi häviten 0.3 pistettä loppukilpailupaikasta.